SinkabergHansen

SinkabergHansen AS er et norsk sjømatselskap som driver oppdrett av laks på lokaliteter i Ytre Namdalen og på Sør-Helgeland med fiskeslakteri og hovedkontor på Marøya ved Nærøysundet i Nærøysund kommune. SinkabergHansen hadde rundt 230 ansatte i 2019. Konsernsjef er Svein-Gustav Sinkaberg, som i 2019 overtok etter sin far, Finn Sinkaberg. Finn Haugan ble samme år styreleder.

Finn Sinkaberg startet med fiskeoppdrett i Nærøy i 1977. Selskapet har datterselskapene Bindalslaks og Bindalssmolt i Bindal, som ble innfusjonert idet Sinkabergs oppdrettsvirksomhet ble utvidet med videreforedling i 1996. Med dette oppstod SinkabergHansen i sin nåværende form. Sinkaberg-familien er gjennom sitt investeringsselskap største enkeltaksjonær og majoritetseier, mens Lisbeth Berg-Hansen kontrollerer storparten av aksjene i Berg-Hansen-familiens investeringsselskap JMJ Invest. SinkabergHansen inngikk i 2017 et driftssamarbeid med Emilsen Fisk i Ytre Namdalen.

Referanser

Eksterne lenker 
 

Norske sjømatselskaper
Næringsliv i Nærøysund
Næringsliv i Bindal
Selskaper etablert i 1996